lisa28weekliefie | 'n wonderwerk | Bladsy 2
Vandag is ons wonderwerkkindjie 'n volle 3 jaar oud. Die afgelope jaar het so vinnig verbygegaan dat ek eers 'n bietjie moes stilstaan vanoggend en terugdink aan die jaar wat verby is.
Hier is 'n lys van die top 20 dinge (daar is veel meer) wat ek hierdie jaar geleer het:
As jou huis nie elke aand lyk asof 'n orkaan hom getref het nie, is daar slegs twee redes daarvoor. Jou huishulp was die dag daar of julle was heeldag uit.
Potty training vat nie net 3 dae nie. Ook nie net 3 weke nie. As jy gelukkig is 3 maande.
Dit is nie so maklik soos die tannie in "daardie boek" sê dit gaan wees om die nagbottel weg te neem nie.
Dit is soms makliker om 'n rasta met dreads groot te maak as om jou kind se hare te kam.
Om elke aand te was is overrated.
Die ekstra R2 wat die Barney joghurt jou kos is ABSOLUUT die geld werd.
Daar is baie kleure in die reënboog, maar PIENK kan saam met enige kleur gedra word.
Dit is moontlik om 'n unicorn, 'n superhero, 'n cutie pie, 'n pirate en 'n prinses op dieselfde tyd te wees.
Dit is 'n werklikheid om op te hou tel hoeveel keer jy poef op jou hande gekry het.
Dieselfde tannie van "daardie ander boek" het gejok toe sy gesê het na twee slaap hulle in hulle eie bed.
Die woorde van "Ring a Ring a Rosie" is eintlik: Ring a ring a rosie, a Focket Full of Fosey" maak nie saak hoeveel keer jy Pocket of Posey sê nie.
Daar is 'n verskil tussen die volgende prinsessies en net Lisa weet na watter prinsessie sy op 'n spesifieke tydstip verwys: Barbie, Sopia of Sneeuwytjie.
'n Baadjie is net 'n baadjie as dit 'n kappie met ore het, 'n zip wat werk en sakke het. OBVIOUSLY!
Peanut Butter toebies tel as snack, aandete, ontbyt en as 'n vrug.
'n Swembroek bo-oor 'n sweetpak is heeltemal aanvaarbaar in die publiek solank dit 'n Frozen karakter ophet alhoewel my kind nog nooit Frozen gekyk het nie.
Drukkies met stywe armpies om jou nek is ongelooflik lekker.
Soene waar daar twee vuil handjies op jou wange is, is kosbaar.
Dieselfde soene en drukkies is steeds lekker al word dit gebruik as 'n manipulasie tegniek.
Dit is altyd die moeite werd om liewer jou foon neer te sit en met volle aandag na 'n opgemaakte storie van drake en prinsessies te luister.
Wanneer jy "Mamma, ek is lief vir jou" hoor sonder om dit eerste te hoef te sê, hou die wêreld net vir so 'n rukkie op met draai.
Ek staan vandag met 'n hart vol dankbaarheid. My emmertjie loop oor van liefde en opregte "In awe" oomblikke van God se absolute genade en liefde vir ons. Troublesome three's…jy kan maar kom.